stanford-oval/wikipedia huggingface dataset:
ועדת XX
הערות שוליים

↑  בדומה לשב"כ בישראל, או ל-FBI בארצות הברית
↑  מייק פריס, It’s just not cricket! The spy at heart of the abdication, מאתר Worcester News, 6 בפברואר 2012
↑  אלוף שלמה גזית, ‏התפקיד - נוכל בשירות הוד מלכותו, מערכות 273-274, מאי-יוני 1980 , עמוד 53
↑  בן מקנטייר, "סוכן זיגזג: סיפור המלחמה האמִתי של אדי צ'פמן", תרגום: דפנה בן-יוסף, הוצאת עם עובד, 2014
↑  בן מקנטייר, "מבצע קציצה פרשיית הריגול האמיתית ששינתה את מהלכה של מלחמת העולם השנייה", תרגום: כרמית גיא, תל אביב: עם עובד, 2010, עמודים 256-257
הערות שוליים > סימוכין

המקור לסימוכין הבאים הוא: בן מקנטייר, "בגידה כפולה, סיפורם האמיתי של מרגלי הפלישה לנורמנדי", תרגום: יוסי מילוא, תל אביב: עם עובד, 2013
↑  עמודים 44-49
↑  עמודים 13, 19
↑  עמודים 93-95
↑  עמודים 123-126
↑  עמודים 126-127
↑  עמודים 130-131
↑  עמודים 145-149
↑  עמודים 171-176
↑  עמודים 291-294
↑  עמודים 273-275
| ביון במלחמת העולם השנייה |
| --- | --- | --- |
| בעלות הברית המערביות | בעלות הברית המערביות |  |
| גופים | MI9 • MI6 • MI5 • מנהלת המבצעים המיוחדים • ועדת XX • המשרד לשירותים אסטרטגיים • קבוצת הארמיות הראשונה / הארמייה ה-14 (ארצות הברית) |  |
| אישים | ארצ'יבלד וייוול • ג'ספר מסקליין • דאדלי קלארק • ג'ון גודפרי • יו דלטון • איאן פלמינג • ג'ון לה קארה • יואן מונטגיו • חואן פויול גארסיה • אדי צ'פמן • אלן טיורינג • אנשי סגל בלצ'לי פארק • פריץ קולבה • אלן דאלס • אנשי המשרד לשירותים אסטרטגיים (OSS) |  |
| מבצעים | מבצע ברקלי / מבצע קציצה • מבצע שומר ראש / מבצע פורטיטיוד |  |
| מושגים קשורים נוספים | אניגמה • אולטרה • PURPLE • מג'יק • התזמורת האדומה (טרפר) |  |
| ברית המועצות | ברית המועצות |  |
| גופים | נקוו"ד • ג.ר.או • סמר"ש • המשרד לביטחון המדינה |  |
| אישים | לברנטי בריה • ויקטור אבאקומוב |  |
| גרמניה | גרמניה |  |
| גופים | אבווהר • גסטפו • אס דה • המשרד הראשי לביטחון הרייך |  |
| אישים | וילהלם קנריס • הנס אוסטר • הנס ברנד גיזביוס • ארווין פון לאהוסן • הנס פון דוהנאני • ריינהרד היידריך • אוטו אולנדורף • ארנסט קלטנברונר • ולטר שלנברג |  |
| מבצעים | תקרית גלייביץ • פרשת ציצרו • מבצע פסטוריוס • מבצע בוליבאר • מבצע נורדפול (אנ') |  |
אבן נגף בחזית הבית בו התגורר ג'וני יבזן בהמבורג
חנק ארוטי

דומינטריקס מבצעת חנק ארוטי בגבר
חנק ארוטי (או חניקה ארוטית) היא פרקטיקה מינית בה אחד המשתתפים מעורר חנק בעצמו או במשתתף אחר באופן מכוון ונשלט במטרה להעצים את ההנאה מקיום יחסי מין ואוננות. פרקטיקה זו מכונה גם לעיתים "משחקי נשימה", "משחקי אוויר" או בלעז "breath-play".
פרקטיקת החנק, כאשר אינה מבוצעת נכון, עלולה להיות בעלת השלכות בריאותיות קשות, לרבות פגיעה בלתי הפיכה בקנה הנשימה, גרימת נזק מוחי כתוצאה ממחסור באספקת החמצן למוח, ואף גרימת מוות כתוצאה מדום לב. כדי להימנע מפגיעות כתוצאה מפרקטיקה זו, על הנוקטים בה לרכוש ידע בהנחת חניקת דם שסיכויי הפגיעה בה נמוכים ביותר, ולהימנע מחניקת גרון המזיקה לקנה הנשימה. רוב מקרי המוות והפגיעה הנגרמים מחניקה ארוטית נגרמים כתוצאה מחנק ארוטי עצמי ללא שותף.
לפי מחקר שנערך בארצות הברית, עלה כי מדי שנה ישנם בין 500 ל-1,000 מקרי מוות שנובעים מחניקה ארוטית עצמית לשם העצמת הסיפוק המיני.
מקרי מוות ידועים שנבעו מחנק ארוטי

להלן כמה מקרי מוות ידועים שנגרמו כתוצאה מחנק ארוטי בין שני משתתפים או יותר, ובין אנשים שביצעו אותו בעצמם כחלק מאוננות:
בשנת 1936, הגיישה היפנית סאדא אבה חנקה למוות את מאהבה קיצ'י סאן אישידה בעת שקיימה איתו יחסי מין אוראליים ווגינאליים. לאחר שנוכחה כי הרגה אותו, לקחה סאדא סכין, וחתכה את איבר מינו. הסרט הארוטי היפני-צרפתי "אימפריית החושים" משנת 1976, נוצר בהשראת המקרה וידוע לשמצה בעקבות הקטעים הפורנוגרפיים הקשים שבו ובהם: צביטת פין של ילד, מין אוראלי-וגינאלי בין גיבורי הסרט המלווה בשפיכה הגברית, והמוכר ביותר - כריתת הפין של קיצ'י סאן על ידי סאדא והחזקתו ממניעי אהבה והתאבלות על מותו.
ישנה סברה כי מותו של סולן להקת אינקסס (INXS) מייקל האצ'נס בשנת 1997, היה תוצאה של אוננות שככלה חנק ארוטי עצמי, אם כי סיבת המוות הרשמית נרשמה כהתאבדות.
ב-3 ביוני 2009, נמצא השחקן דייוויד קרדין מת בחדר מלון בבנגקוק שבתאילנד. סיבת המוות הייתה, ככל הנראה, חנק ארוטי עצמי.
ב-1 במרץ 2010 מת כתב ה-BBC כריסטיאן דיגבי כתוצאה מחנק ארוטי עצמי שהסתבך, בביתו שבלונדון.
בתרבות

בספר שמש עולה (שאחר כך עובד לסרט באותו שם) מאת הסופר מייקל קרייטון, משערים חוקרי המשטרה תחילה שמותה של אחת הדמויות בספר נגרם כתוצאה מחנק ארוטי עצמי (לבסוף יתברר כי הדמות נרצחה ולא מתה מסיבוך של אוננות מסוג זה).
הערות שוליים

↑  Autoerotic Asphyxiation information on MedicineNet.com
↑  Christopher Kokoski, How To Properly Choke Your Partner During Sex, Sexography, ‏2021-04-19 (באנגלית)
↑  Health: When masturbation can be fatal: The practice of auto-erotic asphyxia is often concealed by a coroner's verdict. Monique Roffey looks at a lethal taboo - Health News
1 2  Reviews Geisha, Harlot, Strangler, Star
↑  In The Realm Of The Senses 愛のコリーダ Japanese Movie (w/Eng subs) - Asian Cinematic | Home for Japanese drama and movies, Korean, Chinese, Hong Kong and more with English subtitle...
↑  1997: Michael Hutchence found dead in hotel, BBC news
↑  Susan Donaldson James, Auto-Erotic Asphyxia's Deadly Thrill, abc news, 5 June 2009
↑  Ben Bailey, Police probe BBC presenter Kristian Digby's 'solo sex game' death, London Evening Standard, 2 March 2010
| מיניות האדם |
| --- | --- | --- |
| תופעות פיזיולוגיות | זוויג • עוררות מינית • זקפה • נוזל טרום-שפיכה • סיכוך נרתיקי • אורגזמה (שפיכה נשית / שפיכה גברית) • היריון |  |
| בגרות מינית וחינוך מיני | התבגרות מינית • מניעת הריון • קונדום • מין בטוח • חינוך מיני • טיפול מיני • סרוגייט • מדריך למיניות |  |
| זהות | זהות מגדרית • זהות מינית • נטייה מינית (הומוסקסואליות / ביסקסואליות / לסביות / א-מיניות) • הטרוסקסואליות • אינטרסקס • טיפול המרה • גברים המקיימים יחסי מין עם גברים • נשים המקיימות יחסי מין עם נשים • יחסי מין הומוסקסואליים • יחסי מין לסביים |  |
| מין וחוק | חוק למניעת הטרדה מינית • גיל ההסכמה • הדבקת HIV במזיד‏ • גילוי עריות • מעשה מגונה • חוסר צניעות בציבור • מעשה מגונה בפומבי • אונס • התעללות מינית • ניצול מיני • הטרדה מינית • התנהגות מינית פסולה • אלימות מינית • מעשה סדום • בעילה אסורה בהסכמה • פדופיליה • חטיפת נשים |  |
| סקסולוגיה ותופעות היסטוריות | האבולוציה של הרבייה המינית • היסטוריה של ייצוגים מיניים • מיניות ברומא העתיקה • זנות ביוון העתיקה • זנות ברומא העתיקה • פדרסטיה ביוון העתיקה • המהפכה המינית |  |
| זוגיות וחברה | חיי מין • משיכה מינית • אהבה • מונוגמיה • פוליאמוריה • מין מזדמן • סווינגינג • נישואים • פיקוח ילודה • פאראפיליה • מופקרות • דת ומיניות • התנזרות ממין • הון ארוטי • אתיקה מינית • אובייקטיפיקציה מינית • מתאם אינטימיות • דיבור ארוטי • סלנג מיני |  |
| יחסי מין | מין קבוצתי • מזמוז • אוננות • משחק מקדים • החדרת אצבעות • תנוחות מין • יחסי מין מחוץ לנישואים • יחסי מין ללא נישואים • יחסי מין ללא חדירה • מין אוראלי • מין אנאלי • מציצה עצמית • BDSM • פטיש לכפות רגליים • פטישיזם (סקסולוגיה) • פטיש לכפות ידיים • פוטג'וב • הנדג'וב • אורגיה • גאנג באנג • שלישייה • רביעייה • סייברסקס • שיחה ארוטית • חנק ארוטי • מעגל מאוננים • יחסי מין בפומבי • קשירה • קונילינגוס |  |
| שירותי מין | תעשיית המין • ארוטיקה • פורנוגרפיה • סרט פורנוגרפי • תיירות מין • מוזיאון מין • מועדון מין • מועדון חשפנות • חשפנות • זנות (זנות קטינים / זנות גברית / בית בושת / עבדות מין) • יחסי מין תמורתיים • חנות מין • אביזר מין • בובת מין • מכונת מין • רובוט מיני |  |
| --- | --- |
בקרת זהויות :  NLI: 987007295711105171  LCCN: sh85010060
טופוגרפיה גרמניה

| --- | --- |

דף השער של "טופוגרפיה בוואריה", אחד מכרכי הסדרה
 Topographia Braunschweig Lüneburg  Topographia Alsatiae  Topographia Bavariæ  Topographia Sueviae  Topographia Helvetiae, Rhaetiae et Valesiae  Topographia Saxoniae Inferioris 
 מידע כללי
 מאת:  מרטין ציילר 
 שפת המקור:  גרמנית 
 הוצאה
 הוצאה:  מתיאוס מריאן 
 
טופוגרפיה גרמניה (בלטינית: Topographia Germaniae) היא סדרה מרובת כרכים בשפה הגרמנית העוסקת באיור גאוגרפי של מדינות האימפריה הרומית הקדושה.
הסדרה, שראתה אור במאה ה-17, כוללת יותר מ-2,000 תחריטים מפורטים של ערים, מנזרים וטירות ראויים לציון ברחבי האימפריה הרומית הקדושה, ונחשבת גם במאה ה-21 לאחת מיצירות המופת של האיור הגאוגרפי.
יוצרי הסדרה הם: החרט והמו"ל מתאוס מריאן האב (אנ') שיצר את רוב התחריטים, וכותב המלל, מרטין ציילר (אנ'). שותפים נוספים שתרמו מאיוריהם, הם: וצלב הולאר (אנ'), קספר מריאן, ומתאוס מריאן הבן.
הסדרה ראתה אור בפרנקפורט, במאה ה-17 ב-38 כרכים. מהדורת צילום שלה הופקה ב-1960 בידי בית ההוצאה "Bärenreiter" (ברנרייטר) שבסיסו בקאסל.
חלקיק וירטואלי

חלקיק וירטואלי (או: חלקיק מדומה) הוא חלקיק שהקשר של תורת היחסות הפרטית בין מסה, תנע ואנרגיה לא מתקיים עבורו למשך זמן קצר. זמן החיים של חלקיק וירטואלי מוכתב על ידי עקרון האי-ודאות. חלקיק וירטואלי קרוי גם "חלקיק שלא על קליפת המסה" (off-mass-shell).
הדוגמה הפשוטה ביותר היא מינהור של חלקיק דרך מחסום פוטנציאל. בתחומי המחסום החלקיק מתקיים כחלקיק וירטואלי. הפתח לקיומם של חלקיקים וירטואליים הוא עקרון האי-ודאות של הייזנברג, לפיו האי-ודאות באנרגיה של חלקיק מתכונתית הפוכה ל"זמן המדידה" של החלקיק. לכן עבור זמנים קצרים מספיק האי-ודאות באנרגיה מספיק גדולה כדי לאפשר מעבר דרך המחסום. "זמן המדידה" בהקשר זה הוא, בקירוב, זמן המעבר דרך מחסום הפוטנציאל. באופן כללי יותר, מחסום הפוטנציאל עבור תהליך וירטואלי כלשהו, הוא הפרש האנרגיה הדרוש כדי להפוך את החלקיק הווירטואלי ל"חלקיק אמיתי" (בתהליך המשמר אנרגיה).
דוגמאות

דוגמאות נוספות לחלקיקים/תהליכים וירטואליים:
פוטון המוחלף בין שני מטענים חשמליים.
יצירה של זוג אלקטרון-פוזיטרון וירטואליים מתוך הוואקום, אשר חוזרים ומתמזגים לאחר זמן קצר. תהליך זה מוביל בין היתר לקיטוב של הריק.
החלפה של פונונים וירטואליים בין אלקטרונים במתכת.
היישום הביוטכנולוגי FRET עובד על פי עיקרון זה, שם החלקיק הווירטואלי בחלק מהזמן הוא פוטון.
חלקלקה

מפת מבצר כוכב הירדן המדגימה שימוש בחלקלקה.
החלקלקה המזרחית במצודת מגדל דוד
חלקלקה היא חומה משופעת, מבנה המהווה חלק מביצורים הנמצא בצדה החיצוני של חומת מצודה או עיר מבוצרת.
מטרת החלקלקה היא למנוע מן האויב לטפס על קירות המצודה או החומה, או לערער את יסודותיה של החומה באמצעות חפירות או אילי ניגוח, וכן למנוע התמוטטות של הקיר בגלל סחף ובלאי טבעי של הקרקע בעתות שלום. החלקלקה נמצאת בין החפיר המקיף את החומה לבין החומה עצמה והיא בנויה בדרך כלל מעפר כבוש מחופה בלבנים חלקות או מסותתות.
החלקלקות הראשונות נבנו על ידי החיקסוס בתקופת הברונזה התיכונה. לאחר המצאת הארטילריה נבנו חלקלקות על מנת להגן על החומות מפני ירי ארטילרי.
בישראל מצויות חלקלקות באשקלון, עכו, ירושלים (במגדל דוד), יפו, בית שאן, יריחו, לכיש, מגידו, תל שבע, כוכב הירדן, תל אֵסוּר, המוסדות הלאומיים בירושלים ובשילה.
תמונה פנורמית של החפיר והחומה המערבית במבצר כוכב הירדן. משני צידי הגשר ובין המגדלים ניתן להבחין בחומה המשופעת – החלקלקה.
ראו גם

ביצורים
חפיר
חומה
לקריאה נוספת

זאב וילנאי, אריאל, אנציקלופדיה לידיעת הארץ, הוצאת עם עובד, תל אביב תשל"ז 1977 עמוד 2392.
חנה ואחיותיה

| --- | --- |

כרזת הסרט
 בימוי:  וודי אלן 
 הופק בידי:  רוברט גרינהאט 
 תסריט:  וודי אלן 
 עריכה:  סוזן מורס 
 שחקנים ראשיים:  וודי אלן   מייקל קיין   מיה פארו   קארי פישר   ברברה הרשי   לויד נולאן   מורין או'סוליבן   דניאל סטרן   מקס פון סידוב   דיאן ויסט
 מוזיקה:  יוהאן סבסטיאן באך 
 צילום:  קארלוס די פלומה 
 מדינה:  ארצות הברית 
 חברת הפקה:  סרטי אוריון 
 חברה מפיצה:  אוריון
 שיטת הפצה:  וידאו על פי דרישה 
 הקרנת בכורה:  7 בפברואר 1986
 משך הקרנה:  103 דק' 
 שפת הסרט:  אנגלית 
 סוגה:  קומדיה רומנטית, סרט דרמה 
 תקציב:  6.4 מיליון דולר
 הכנסות:  59 מיליון דולר
 הכנסות באתר מוג'ו:   hannahandhersisters
 פרסים:  שלושה פרסי אוסקר   פרס גלובוס הזהב לסרט הטוב ביותר - קומדיה או מוזיקלי
 דף הסרט ב־IMDb
 
חנה ואחיותיה (באנגלית: Hannah and Her Sisters) הוא סרט קולנוע אמריקאי מסוגת דרמה קומית בבימויו של וודי אלן. בסרט משחקים מיה פארו, ברברה הרשי, דיאן ויסט, מייקל קיין ווודי אלן.
במשך זמן רב נחשב הסרט למכניס ביותר של אלן, אפילו יותר מסרטים כמו "הרומן שלי עם אנני" (1977) ו"מנהטן" (1979). אולם השיא נשבר על ידי הסרט "חצות בפריס" (2011) שהכניס כ-150 מיליון דולר ברחבי העולם.
הסרט זכה בשלושה פרסי אוסקר; התסריט המקורי הטוב ביותר לאלן, שחקן המשנה הטוב ביותר לקיין ושחקנית המשנה הטובה ביותר לויסט. בנוסף הסרט היה מועמד לעוד ארבעה פרסים נוספים. הסרט הפך לסרט הראשון מאז הסרט "ג'וליה" (1977) והאחרון עד הסרט "פייטר" (2010) שזכה בשתי הקטגוריות לשחקני המשנה.
עלילה

הסרט מגולל את סיפורן של שלוש אחיות במשך כשנתיים. חנה (מיה פארו) היא האחות המסודרת ביותר מבין השלוש. היא נשואה לאליוט (מייקל קיין) המאוהב בסתר באחותה, לי (ברברה הרשי). לי חייה בחברת פדריק (מקס פון סידוב), צייר מתבודד. מאוחר יותר היא מתוודעת לחיזוריו של אליוט ונענית לו. הולי (דיאן ויסט) היא נרקומנית לשעבר המנסה את מזלה ללא הצלחה במשחק. היא יצאה בעבר עם בעלה לשעבר של חנה, מיקי סאקס (וודי אלן).
במשך הסרט נפרשות מערכות היחסים בין האחיות. בסוף הסרט, חנה ואליוט נשארים כזוג ללא ידיעתה של חנה על הבגידה של אליוט ולי. מיקי, שעבר מסע לחיפוש אלוהים מתחתן עם הולי שהחליטה לעסוק בכתיבה. לי התחתנה עם מרצה שהיא פגשה באוניברסיטת קולומביה.
צוות שחקנים

מיה פארו - חנה
ברברה הרשי - לי
דיאן ויסט - הולי
מייקל קיין - אליוט
וודי אלן - מיקי סאקס
קארי פישר - אפריל
מורין או'סוליבן - נורמה
לויד נולאן - איוון
מקס פון סידוב - פדריק
דניאל סטרן - דאסטי
ג'ולי קאוונר - גייל
פרד מלאמד - ד"ר גריי
ג'ואנה גליסון - קרול
בובי שורט - עצמו
לואיס בלק - פול
ג'וליה לואי-דרייפוס - מארי
כריסטיאן קלמנסון - לארי
ג'יי טי וולש - אד סמיאף
ג'ון טורטורו - כותב
ראסטי מגי - רון
סם ווטרסטון - דייוויד
קבלה > הכנסות

הסרט יצא לאקרנים ב-7 בפברואר 1986 ב-54 אולמות קולנוע והכניס כ-1,265,826 דולר בסוף השבוע להוצאתו. ב-14 במרץ הקרנות הסרט התרחבו ל-761 אולמות קולנוע. הסרט הכניס בארצות הברית 40,084,041 דולר והפך לאחד הסרטים המכניסים ביותר של וודי אלן.
הסרט יצא לאור בהפצה לא מוגבלת בפסטיבל הקולנוע בקאן 1986.
קבלה > ביקורות

הסרט זכה לביקורות מהללות. הוא דורג עם ציון של 93% באתר "Rotten Tomatoes" בהתבסס על 42 ביקורות. האתר "מטֵקריטיק" דירג את הסרט עם ציון של 90 מתוך 100. רבים מהמבקרים דירגו את הסרט כטוב ביותר לשנת 1986.
הסרט היה מועמד לרשימות מאה שנים... מאה סרטים, מאה שנים... מאה קומדיות ומאה שנים... מאה תשוקות של מכון הסרטים האמריקאי.
קבלה > פרסים ומועמדויות

מועמדות לפרס אוסקר לסרט הטוב ביותר (רוברט גרינהאט)
מועמדות לפרס אוסקר לבמאי הטוב ביותר (וודי אלן)
זכייה בפרס אוסקר לתסריט המקורי הטוב ביותר (וודי אלן)
זכייה בפרס אוסקר לשחקן המשנה הטוב ביותר (מייקל קיין)
זכייה בפרס אוסקר לשחקנית המשנה הטובה ביותר (דיאן ויסט)
מועמדות לפרס אוסקר לעריכה הטובה ביותר (סוזן מורס)
מועמדות לפרס אוסקר לעיצוב התפאורה הטוב ביותר (סטיוארט וורצל וקרול ג'וף)
מועמדות לפרס באפט"א לסרט הטוב ביותר (וודי אלן ורוברט גרינהאט)
זכייה בפרס באפט"א לבמאי הטוב ביותר (וודי אלן)
זכייה בפרס באפט"א לתסריט המקורי הטוב ביותר (וודי אלן)
מועמדות לפרס באפט"א לשחקן הטוב ביותר (וודי אלן)
מועמדות לפרס באפט"א לשחקן הטוב ביותר (מייקל קיין)
מועמדות לפרס באפט"א לשחקנית הטובה ביותר (מיה פארו)
מועמדות לפרס באפט"א לשחקנית המשנה הטובה ביותר (ברברה הרשי)
מועמדות לפרס באפט"א לעריכה הטובה ביותר (סוזן מורס)
זכייה בפרס גלובוס הזהב לסרט הטוב ביותר - קומדיה או מוזיקלי
מועמדות לפרס גלובוס הזהב לבמאי הטוב ביותר - סרט קולנוע (וודי אלן)
מועמדות לפרס גלובוס הזהב לתסריט הטוב ביותר (וודי אלן)
מועמדות לפרס גלובוס הזהב לשחקן המשנה הטוב ביותר - סרט קולנוע (מייקל קיין)
מועמדות לפרס גלובוס הזהב לשחקנית המשנה הטובה ביותר - סרט קולנוע (דיאן ויסט)
מועמדות לפרס סזאר לסרט הזר הטוב ביותר (וודי אלן)
זכייה בפרס איגוד התסריטאים האמריקאי לתסריט המקורי הטוב ביותר (וודי אלן)
מועמדות לפרס איגוד הבמאים האמריקאי (וודי אלן)
חסרף מזרחי

| חסרף מזרחי> מיון מדעי |
| --- | --- |
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: צינוראים
משפחה:: לועניתיים
סוג:: חסרף
מין:: חסרף מזרחי
שם מדעי
 Anarrhinum forskhalii
חסרף מזרחי (שם מדעי: Anarrhinum forskhalii) הוא בן שיח ממשפחת הלועניתיים.
מקור שמו העברי הוא בהיעדר ה'אף'- הבליטה שקיימת בפרי של הלוע הארי. בכך הוא נבדל מסוג קרוב זה. שמו הלטיני רומז אף הוא על קרבתו לסוג לוע הארי. 
תואר המין הוא לכבודו של פורסקהל, בוטנאי שלכבודו קרוי גם הסוג פורסקליה ממשפחת הסרפדיים.
מין זה גדל בעיקר על קרקעות חוואר וקירטון.
הוא נפוץ באופן משני (כלומר, כתוצאה מהשפעת האדם), באזורי סלעים שפוררו על ידי האדם.
הצמח אינו מסתעף וגובהו בערך חצי מטר. בישראל הוא גדל בחבלים הים תיכוניים של הארץ, ובחרמון.
חוק המכסים סמוט-האולי

סמוט והאולי, יוזמי העלאת המכסים
חוק המכסים סמוּט-האוּלי הוא חוק להעלאת מכסים שנחתם על ידי נשיא ארצות הברית הרברט הובר ב-17 ביוני 1930. החוק חוקק במהלך השפל הגדול במטרה להגדיל את הכנסות הממשל ולהגן על התוצרת התעשייתית ועל התוצרת החקלאית של ארצות הברית.
השפעה על הבורסה

הדיעות חלוקות לגבי ההשפעה של הידיעות על תהליכי החקיקה של החוק על הבורסה לניירות ערך בניו יורק. יוד וואניסקי טען שעוד לפני הקריסה של הבורסה באוקטובר 1929, ידיעות על הכוונה להעלות מכסים במסגרת החוק גרמו לירידות בבורסה. גם אלן ריינלדס הציג את חקיקת החוק כאחד הגורמים המרכזיים לקריסת הבורסה באוקטובר 1929. לעומת זאת, ברנארד בודרו טען שהחדשות על חקיקת החוק הביאו לעליות בבורסה ולא לירידות, בשנים 1929-1930. סקוט סומנר טוען שהידיעות על הצלחות בחקיקת החוק הביאו לעליות בבורסה ב-1929, אולם בשנת 1930 הביאו לירידות.
הערות שוליים

1 2 3 4  The battle of Smoot-Hawley, The Economist, December 18, 2008
1 2 3  Did the Smoot-Hawley Tariff Cause the Great Depression?
↑  חוק המכס החדש באמריקה, דבר, 17 ביוני 1930
↑  המכס החדש באמריקה מעורר תלונות באירופה, דבר, 18 ביוני 1930
↑  Parade of Protection: A Survey of the European Reaction to the Passage of the Smoot-Hawley Tariff Act of 1930
↑  what do we know about the great crash?
↑  DISCRIMINATING BETWEEN TARIFF BILL-BASED THEORIES OF THE STOCK MARKET CRASH OF 1929 USING EVENT STUDY DATA
↑  Extreme outliers: How meaningful are they?
| --- | --- |
בקרת זהויות :  NLI: 987007357045205171  LCCN: n91084973  VIAF: 178694287   WorldCat (עם VIAF): 178694287
טובה אברמוב

| --- | --- |
אין תמונה חופשית
 לידה:  1963 (בת 61 בערך)
 מידע כללי
 מדינה:  ישראל ישראל
 ספורט
 ענף ספורט:  שחייה
 תת-ענף:  סגנון פרפר, סגנון חזה, סגנון מעורב אישי
 
טובה אברמוב (נולדה בשנת 1963) היא שחיינית עבר ישראלית, אלופת ישראל ושיאנית ישראל בשחייה.
ביוגרפיה

אברמוב התאמנה בקבוצת השחייה של הפועל חולון/בת ים. בהמשך היא התאמנה במסגרת פנימיית המחוננים בווינגייט בהדרכתו של יוסף טלקי.
ביוגרפיה > 1977 > אלופה ושיאנית ישראל

באליפות ישראל בשחייה שנערכה בסוף ספטמבר 1977 זכתה אברמוב ב-7 מדליות, 4 זהב ו-3 כסף. מדליות זהב, במשחה ל-200 מטר מעורב אישי בתוצאה של 2:36.98 דקות, לפני ענת פרקש ממכבי תל אביב (2:41.44 דקות) ולפני בת אגודתה ליז בוכשטבר (2:42.53 דקות), במשחה ל-400 מטר מעורב אישי בשיא ישראלי חדש של 5:32.03 דקות, לפני ענת פרקש (5:42.72 דקות) ולפני דניאלה יוסטר ממכבי תל אביב (5:53.75 דקות), במשחה שליחות 4x100 מטר חופשי, ביחד עם אסנת ארליך ואיריס קרפ בשיא ישראלי חדש לקבוצות של 4:24.90 דקות ובמשחה שליחות 4x100 מטר מעורב, ביחד עם ליז בוכשטבר, שוש עזרתי ואיריס קרפ בשיא ישראלי חדש לקבוצות של 4:51.50 דקות. מדליות כסף, במשחה ל-100 מטר חזה בתוצאה של 1:23.81 דקות, אחרי פרקש (1:20.79 דקות) ולפני נילי בן שושן מהפועל הקישון (1:24.36 דקות), במשחה ל-200 מטר חזה בתוצאה של 2:59.22 דקות, אחרי פרקש (2:55.06 דקות) ולפני רות הרשקוביץ מהפועל בת ים (3:01.50 דקות) ובמשחה ל-100 מטר פרפר בתוצאה של 1:09.89 דקות, אחרי נטע יוסף מהפועל בית ברל שקבעה שיא ישראלי חדש של 1:09.39 דקות ולפני פרקש (1:09.98 דקות).
ביוגרפיה > 1978

באליפות ישראל בשחייה שנערכה בסוף יולי 1978 זכתה אברמוב ב-3 מדליות, 2 זהב ו-1 ארד. מדליות זהב, במשחה ל-200 מטר מעורב אישי בתוצאה של 2:37.28 דקות, לפני מיכל כהן ממכבי תל אביב (2:40.68 דקות) ומירב הדר מהפועל חוף השרון (2:43.35 דקות) ובמשחה ל-400 מטר מעורב אישי בתוצאה של 5:35.0 דקות, לפני מיכל כהן (5:41.98 דקות) וענת פרקש (5:50.73 דקות). מדליית ארד, במשחה ל-100 מטר חזה בתוצאה של 1:24.80 דקות, אחרי ענת פרקש (1:21.36 דקות) ונילי בן שושן מהפועל קישון (1:21.72 דקות).
ביוגרפיה > 1979

בתחרות שחייה לנוער שנערכה בדרמשטט, גרמניה ביולי 1979 קבעה אברמוב במשחה ל-100 מטר פרפר שיא ישראלי חדש של 1:08.03 דקות, שיא זה נישבר על ידי נטע יוסף (1:07.64 דקות) ובמשחה ל-200 מטר פרפר שיא ישראלי חדש נוסף של 2:31.20 דקות, שיפור לשיא של שוש עזרתי (2:34.21 דקות).
באליפות ישראל בשחייה שנערכה בסוף חודש אוגוסט אותה שנה זכתה אברמוב ב-4 מדליות, 3 זהב ו-1 כסף. מדליות זהב, במשחה ל-100 מטר פרפר בתוצאה של 1:08.03 דקות, לפני ליאור בירקאן (1:08.29 דקות) ונטע יוסף (1:08.73 דקות), במשחה ל-200 מטר פרפר בשיא ישראלי חדש של 2:30.23 דקות, לפני ורד כהן מהפועל רמות השבים (2:36.93 דקות) והדר רובינשטיין ממכבי קריית אונו (2:38.29 דקות) ובמשחה ל-400 מטר מעורב אישי בתוצאה של 5:32.20 דקות, לפני מיכל כהן ממכבי תל אביב (5:33.52 דקות) ורונית גבאי מהפועל עמק הירדן (5:37.52 דקות). מדליית כסף, במשחה ל-200 מטר מעורב אישי בתוצאה של 2:33.97 דקות, אחרי ליאור בירקאן (2:32.05 דקות) ולפני מירב הדר מהפועל שפיים (2:35.54 דקות).
הערות שוליים

↑  יעקב פתאל, ששה שיאים חדשים בשחייה הוצבו בפתיחת אליפות ישראל בוינגייט, דבר, 25 בספטמבר 1977
↑  נטע יוסף שיפרה השיא ב-100 פרפר בזמן של 1:09.39 ד', דבר, 26 בספטמבר 1977
↑  שלושה שיאים בסיום אליפות ישראל בשחיה בוינגייט, דבר, 28 בספטמבר 1977
↑  יעקב פתאל, שלוש מדליות זהב ואחת כסף לגניאל באליפות השחייה, דבר, 30 ביולי 1978
↑  שמואל טל (עיתונאי), 2 שיאים אישים ושיא בשליחים "קינחו" את אליפות השחייה, דבר, 1 באוגוסט 1978
↑  התוצאות בסוף השבוע, מעריב, 26 באוגוסט 1979
↑  התוצאות אתמול, מעריב, 27 באוגוסט 1979
חלקיק מהיקום

| --- | --- |
 סוגה:  דרמה
 יוצרים:  ואלרי טודורובסקי
 כותבים:  Alyona Zvantsova 
 בימוי:  אליונה זוואנצובה
 שחקנים:  ויקטוריה איסאקובה אלכסיי מקארוב סרגיי פוסקפאליס אלכסיי אגרנוביץ' אנה מיכאלקובה ולדימיר יאגליץ' יאנה גלאדקיך אלכסנדרה בורטיץ' סרגיי פוחודאייב ילנה סמירנובה יאנה סקסטה קזימיר ליסקה
 ארץ מקור:  רוסיה רוסיה
 שפות:  רוסית
 מספר עונות:  1
 מספר פרקים:  7
 הפקה
 מפיק:  ואלרי טודורובסקי 
 מפיקים בפועל:  ואלרי טודורובסקי
 חברת הפקה:  Marmot Film
 הפצה:  ערוץ 1
 אתר צילומים:  מחוז מוסקבה
 צלמים:  שנדור ברקשי
 מוזיקה:  רומן דורמידושין
 אורך פרק:  50 דקות
 שידור
 רשת שידור:  הערוץ הראשון
 פורמט (תמונה):  HDTV 1080i
 פורמט (קול):  dolby digital
 תקופת שידור מקורית:  9 באפריל 2018 – 12 באפריל 2018
 קישורים חיצוניים
 https://kino.1tv.ru/serials/chastica-vselennoy
 דף התוכנית ב-IMDb
 
"חלקיק מהיקום" (ברוסית: Части́ца Вселе́нной) הוא סדרת טלוויזיה רוסית משנת 2017 בבימויה של אליונה זוואנצובה. הסדרה שודרה מ-9 ועד ל-12 באפריל 2018 בערוץ הראשון ברוסיה.
חלק מצילומי הסרט נערכו במרכז להדרכת טייסי חלל בעיר הכוכבים במחוז מוסקבה שבניהול תאגיד החלל הפדרלי של רוסיה.
תקציר עלילת הסדרה

הסדרה מתארת את ההשפעה האישית והפסיכולוגית כמו גם ההשלכות הבלתי נמנעות של הטיסה לחלל.
שנת 2016, רוסיה, מרכז ההדרכה לקוסמונאוטים במחוז מוסקבה. לקראת שיגור צוות לתחנת החלל הבינלאומית צוות של טייסי חלל בינלאומיים (שלושה רוסים ושני אסטרונאוטים אמריקאים), מתכוננים לטיסה, תחת פיקודו של גנאדי יאשין. האסטרונאוטים מתחילים לעבוד בתוככי חללית משודרגת ומבצעים משימות מדעיות שונות ויותר ממאה שבעים ניסויים, לרבות משימת עגינה וביצוע חיבור ייחודי של מודול מחקר חדש.
במהלך ההכנות לטיסה, לפתע מתברר כי בין אנשי הצוות ישנה "פצצת זמן" פסיכולוגית: לחברי הצוות קשיים פסיכולוגיים אישיים, אשר עלולים לאיים לא רק את על המשימה בעלת החשיבות הלאומית, אלא גם על חייהם שלהם. הפסיכולוג-הקוסמונאוט אלכסיי שוטוב חושב שהוא מצליח בזכות כישרונו המקצועי לעלות על הגורם לחוויות הרגשיות של טייסי החלל ומנסה לתקן את הבעיה, אלא שהוא לא יודע את כל הפרטים...
שחקנים ודמויות

ויקטוריה איסאקובה — נאדז'דה קמאנינה, רעייתו של אנדריי
אלכסיי מקארוב — אנדריי קמאנין, קוסמונאוט רוסי, חברת בצוות טיסה לתחנת החלל הבינלאומית, איש עסקים בעברו, עובד בתחום אופטיקת חלל וכבר 8 שנים עובד בתאגיד החלל
סרגיי פוסקפאליס — גנאדי יאשין, קולונל, טייס חלל ומפקד צוות הטיסה
אלכסיי אגרנוביץ' — אלכסיי שוטוב, פסיכולוג מרכז ההדרכה
אנה מיכאלקובה — לריסה יאשינה, רעייתו של גנאדי
ולדימיר יאגליץ' — טימור קוטוביך, קוסמונאוט רוסי וחבר בצוות הטיסה, בן למשפחת טייסי חלל
יאנה גלאדקיך — אולגה קוטוביך, רעייתו של טימור
אלכסנדרה בורטיץ' — כריסטינה יאשינה, בתם של לריסה וגנאדי
סרגיי פוחודאייב — דנייל קמאנין, בנם של אנדריי ונאדז'דה
ילנה סמירנובה — אנה פאבלובנה, אמו של טימור
יאנה סקסטה — מייגן רייט אסטרונאוטית אמריקאית, חברה בצוות הטיסה
קזימיר ליסקה — ניל ספנסר, אסטרונאוט אמריקאי, חבר בצוות הטיסה
חוק המלחמה בשחיתות (רוסיה)

| --- | --- |

 פרטי החוק
 מדינה:  רוסיה
 שם רשמי:  החוק הפדרלי מיום 25 בדצמבר 2008 מספר 273 "אודות המלחמה בשחיתות"
 
החוק הפדרלי מיום 25 בדצמבר 2008 מספר 273 "אודות המלחמה בשחיתות" הוא חוק פדרלי של הפדרציה הרוסית, שנכנס לתוקף ב-10 בינואר 2009, המסדיר את המאבק בשחיתות.
את החוק אוכפים שירות הביטחון הפדרלי הרוסי וועדת החקירות הפדרלית של רוסיה.
אימוץ החוק

הצעת החוק הוגשה לדומה ב-3 באוקטובר 2008. ב-19 בדצמבר אומץ החוק בקריאה שלישית על ידי צירי הדומה ואושרה על ידי מועצת הפדרציה ביום 22 בדצמבר 2008. ב-25 בדצמבר 2008, נשיא רוסיה דמיטרי מדבדב חתם על החוק הפדרלי והוא נכנס לתוקף בינואר 2009.